Diari Oficial de la Generalitat Valenciana


Sumari del DOGV 2951, del 13-03-1997 (1997/826817)

RESOLUCIÓ de 18 de febrer de 1997, del Rectorat de la Universitat de València, per la qual convoca a concurs públic una plaça de becar¡ d'investigació en el Departament de Química Orgànica de la Facultat de Química.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2951

Data del DOGV
:   13-03-1997

Secció del DOGV
:   AUTORITATS I PERSONAL

Número del document
:   1997/826817


Data del document
:   18-02-1997

Organisme emissor
:   Universitat de València

Tipus de document
:   Resolució

RESOLUCIÓ de 18 de febrer de 1997, del Rectorat de la Universitat de València, per la qual convoca a concurs públic una plaça de becari d'investigació en el Departament de Química Orgànica de la Facultat de Química. [97/Q0683]  
Aquest Rectorat, fent ús de les competències que li atribueix l'article 4 de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Terpenes as natural chiral starting material for the syntesis of flavours, fragances, pharmaceuticals and biocontrol agents», dirigit pel professor José Ramón Pedro Llinares del Departament de Química Orgànica de la Facultat de Química.  
2. Nombre de places: una.  
3. Perfil de la beca  
3.1 Requisits:  
3.1.1 Llicenciat en Química (Especialitat Química Orgànica).  
3.1.2 Alumne de tercer cicle (o compromís de matricular-se) en el Programa 325 A (Química Orgànica i Farmacèutica).  
3.2 Mèrits que es valoraran:   
3.2.1 Haver gaudit beques de col·laboració.  
3.2.2 Coneixements d'idiomes científics.  
3.2.3 Experiència en síntesi de sesquiterpens.  
3.3 Objectius del becari: preparació de compostos amb estructura sesquiterpènica dins d'un projecte d'investigació de síntesi de sesquiterpens.  
3.4 Condicions de la beca:  
3.4.1 Durada: un any prorrogable.  
3.4.2 Dotació: 110.000 pessetes al mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.  
3.4.6 Igualment, la beca podrà quedar-se sense efecte per incompliment de les obligacions del becari, o per informe negatiu raonat del director de la beca.  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i curriculum vitae amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies naturals següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació prèvia a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la publicació.  
València, 18 de febrer de 1997.- El vicerector d'Investigació: Juli Peretó Magraner.